open-index/open-wikipedia-markdown huggingface dataset:
«Nårasund» (skip)

**Nårasund** har flere betydninger:

*MF «Fusa», en bilferge som gikk som «Nårasund» fra 1974 til 1979
*MF «Nårasund»,en bilferge fra 1957, gikk som «Nårasund» fra 1979 til 1992
*MF «Nårasund», en bilferge fra 1968. Har gått som «Nårasund» fra 1992.
MS «Årdal»

**MS «Årdal»** er et lasteskip bygget i 1980 for Fylkesbaatane i Sogn og Fjordane. Skipet gikk i godsrute for rederiet frem til 1992.

## Teknisk informasjon
*Byggeår: 1980
*Bygget av: A/S Mjellem & Karlsen, Bergen (byggenummer 127)
*Brutto RT: 447
*Netto RT: 228
*Lengde: 49,65 meter
*Bredde: 11,02 meter
*Motor: 8cyl. 4T EV DM (Bergens MV), 1300 bHK

## Historie
*1980:	Jan.: Levert som **«Årdal»** for Fylkesbaatane i Sogn og Fjordane, Bergen/Florø
*1986:	Mars: Rederiet flyttet til Florø
*1992:	Mars: Solgt til Svenska Staten (Försvarets Materialverk), Omdøpt **«Sleipner»**
*2009:	24.08.: Solgt til Eagle Shipping Ltd., Vaduz/Kingstown, Saint Vincent og Grenadinene
*2009:	Des.: Disp. overtatt av Triton Shipping AB, Helsingborg/Kingstown, Saint Vincent og Grenadinene.
*2016:  Desember: Registrert i St. Petersburg (Russland) og omdøpt **«Akvamarin»**

## Kilder
* 
* 

## Eksterne lenker
* 
*
Mount Whitney

**Mount Whitney** er et  meter høyt fjell i delstaten California i USA. Det er den høyeste fjelltoppen i USA utenfor Alaska. Fjellet ligger i den østlige ytterkanten av fjellkjeden Sierra Nevada. Selve fjelltoppen ligger på grensen mellom Sequoia nasjonalpark og Inyo nasjonalskog.

## Referanser


## Eksterne lenker
*
MS «Hyen»

**MS «Hyen»** er et passasjerskip av katamarantypen, bygget i 1980 for Fylkesbaatane i Sogn og Fjordane. Skipet gikk i rute for rederiet frem til 1998. Skipet er nå i bruk i Reykjarvik på Island.

## Teknisk informasjon
*Byggeår: 1980
*Bygget av: Brødrene Aa Båtbyggeri, Hyen (byggenummer 152)
*Brutto RT: 181
*Netto RT: 107
*Lengde: 25,05 meter
*Bredde: 8,35 meter
*Motor: 2x 12cyl. 4T EV DM (MTU, Friedrichshafen), 2400 bHK

## Historie
*1980:	Juni: Levert som «**Hyen»** for Brødrene Aa Båtbyggeri, Hyen/Bergen. Leid ut til Fylkesbaatane
*1981:	Innkjøpt av Fylkesbaatane i Sogn og Fjordane, Bergen/Måløy
*1986:	Mars: Rederiet flyttet til Florø/Måløy
*1997:	Aug.: Rederiet omdøpt Fylkesbaatane i Sogn og Fjordane AS, Florø
*1998:	Nov.: Solgt til Rogalandscruise AS, Sandnes/Måløy
*1998:	Des.: Omdøpt **«Fjordingen»**
*1999:	Jan.: Reg.havn endret til Sandnes
*2001:	Mars: Solgt til ukjent kjøper på Island. Omdøpt **«Havsulan»**
*2003:	14.07.: Tatt tilbake av Rogalandscruise AS, Sandnes. 
*2003:	30.12.: Solgt til Farskip EHF, Njardarvikur, Island. Omdøpt **«Hafsula»**
*2009:	13.04.: Solgt til Hvalaskodun Reykjavik ehf, Reykjavík, Island. Omdøpt **«Hafsulan»**
*2011:	Fremdeles i fart.

## Kilder
* 
* 

## Eksterne lenker
* 
*
Hyen (andre betydninger)

**Hyen** har flere betydninger:

*Hyen, en bygd i Gloppen kommune i Sogn og Fjordane
*MS «Hyen» (1980), en katamaran som gikk for Fylkesbaatane i Sogn og Fjordane
Sognefjord (andre betydninger)

**Sognefjord ** har flere betydninger:

*Sognefjorden, en fjord i Sogn og Fjordane
*Sognefjord, en avis som kom ut i Vik i Sogn og Fjordane
*MS «Sognefjord», et lokalruteskip
*MF «Sognefjord», en bilferge som går i rute i Sogn og Fjordane
En kvinne eller to

***En kvinne eller to*** (originaltittel: *Une Femme ou Deux*) er en fransk romantisk komedie fra 1985, regissert av Daniel Vigne, som også har skrevet manuset med Elizabeth Rappeneau. På rollelister står blant andre Gérard Depardieu, Sigourney Weaver, Ruth Westheimer og Michel Aumont. 

Den amerikanske filmanmelderne Roger Ebert ga den kun en halv stjerne.

## Handling
Gérard Depardieu gjør et enestående arkeologisk funn av en to millioner år gammel fransk kvinne som han kaller Laura. Men Gérard blir oppsøkt og narret av en amerikansk reklame-aktør som utgir seg for å være en veldedig organisasjonsleder for å bruke det arkeologiske funnet til sin egen parfyme-reklame. 

Men senere dukker den virkelige sjefen for veldedighetsorganisasjonen (spilt av Ruth Westheimer) opp, og situasjonen utvikler seg derfra. 

## Medvirkende
* Gérard Depardieu som Julien Chayssac
* Sigourney Weaver som Jessica Fitzgerald
* Michel Aumont som Pierre Carrière
* Ruth Westheimer som Mrs. Heffrner
* Zabou Breitman som Constance Michaux
* Jean-Pierre Bisson som Gino Grimaldi
* Yann Babilée som Alex Grimaldi
* Maurice Barrier som ordføreren
* Robert Blumenfeld som Patrick
* Michael Goldman som direktøren i Maxwell International
* Adrian Howard som Patricks assistent
* Tanis Vallely som Zoé
* Jean-Quentin Chatelain som Homère
* Axel Bogousslavsky som Antoine 
* André Julien som gammel mann
* Jean-Paul Muel som Marc

## Referanser


## Eksterne lenker
*
Faisal-moskeen

**Faisal-moskeen** (eller *Shah Faisal-moskéen*, urdu: شاه فيصل مسجد) i Islamabad i Pakistan er en av de største, og en populær moské i den islamske verden. Den anses også for å være Pakistans nasjonale moské. Den dekker et område på 5 000 kv.m med plass til 100 000 besøkende til fredagsbønnen.

Initiativet til bygget kom fra Kong Fahd bin Abdul Aziz av Saudi-Arabia i 1966 og moskeen stod ferdig i 1986. Den ble bygget etter en anbudskonkurranse hvor det deltok arkitekter fra 17 land og det kom inn 43 forslag. Det var forslaget fra den tyrkiske arkitekten Vedat Dalokay som ble valgt. Byggesummen kom på 130 millioner saudiarabiske rijaler (om lag 850 million norske kroner).

Moskeen var, da den ble bygget den største i verden inntil 1993 da den ble overgått av Hassan II Moské i Casablanka og forventede utvidelser av Masjid al-Haram Moskeen i Mecca og Al-Nasjid al-Nawabi i Medina vil rangeres på fjerdeplass. I 2022 regnes Faisal-moskeen som verdens 5. største moske regnet i kapasitet. 

Faisal-moskeen er viktig for Islamabads økonomi, og tiltrekker seg store mengder med turister.  

## Galleri

Fil:Faisal Mosque snuggled in the hills of Margalla.jpg
Fil:People at Faisal Mosque 2017.jpg
Fil:Faisal Mosque, Islamabad III.jpg|Faisal-moskeen i bakgrunnen. 
Fil:Faisal Mosque Front Sunset.jpg
Fil:Faisal Mosque (in cloudy weather).jpg


## Referanser
MS «Fjordprins» (1987)

**MS «Fjordprins»** er et passasjerskip av katamarantypen bygget i 1987 for Fylkesbaatane i Sogn og Fjordane. Skipet gikk i rute for rederiet frem til cirka 2011.

## Teknisk informasjon
*Byggeår: 1987
*Bygget av: Fjellstrand A/S, Omastrand (byggenummer 1577)
*Brutto RT: 409
*Netto RT: 128
*Lengde: 40,30 meter
*Bredde: 9,40 meter
*Motor: 2x 16cyl. 4T DM (MTU, Friedrichshafen), 5550 bHK

## Historie
*1987:	Okt.: Levert som **«Fjordprins»** for Fylkesbaatane i Sogn og Fjordane, Florø
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2005:	Mars: Rederiet omdøpt Fjord 1 Fylkesbaatane, Florø
*2009: 	23.06.: Omdøpt «Fjordprins I»
*Cirka 2011:  Omdøpt **«Journeyful 5»**
*2015  Observert i Zanzibar

## Kilder
* 
* 

## Eksterne lenker
* 
*
MS «Sognekongen»

**MS «Sognekongen»** har flere betydninger:

*MS «Sognekongen» (1988), en katamaran som gikk i rute fra 1988 til 2003
*MS «Sognekongen» (2010), en katamaran som gikk i rute fra 2010 til 2012
Aegostheta

***Aegostheta*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore til store (13–33 millimeter), kraftige oldenborrer. Kroppen, særlig forkroppen, er tett hårete. Hode og pronotum er vanligvis svarte, dekkvingene rødbrune. Hannene har lange antenneblader.

## Utbredelse
Slekten er utbredt i det sørlige Afrika,

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Slekten *Aegostheta* Dejean, 1833 
******** *[[Aegostheta boa]]* Erichson, 1847
******** *[[Aegostheta brachiata]]* (Péringuey, 1904)
******** *[[Aegostheta capicola]]* (Péringuey, 1904)
******** *[[Aegostheta ciliata]]* (Herbst, 1790)
******** *[[Aegostheta longicornis]]* (Fabricius, 1787)
******** *[[Aegostheta maritima]]* Burmeister, 1855
******** *[[Aegostheta natalensis]]* (Péringuey, 1904)
******** *[[Aegostheta nigra]]* (Blanchard, 1851)
******** *[[Aegostheta nigricollis]]* (Péringuey, 1904)
******** *[[Aegostheta pubens]]* (Péringuey, 1904)
******** *[[Aegostheta simplex]]* (Péringuey, 1904)
******** *[[Aegostheta sjoestedti]]* Moser, 1922
******** *[[Aegostheta vestita]]* (Péringuey, 1904)

## Kilder
* Liste over artene
* hannetons.fr - beskrivelse av slekten (på fransk)

## Eksterne lenker
*
Siegfried Passarge

**Siegfried Passarge** (1866–1958) var en tysk geograf og geolog. Som paleontologisk tenkende geolog utviklet han en biostratigrafiak og litostratigrafisk fininndeling av øvre eldre trias i Thüringen, en tilnærmingsmåte som fremdeles har gjennomslagskraft. Som geograf bidro han særlig vesentlig til utforskningen av Afrika. Hen anses som en av grunnleggerne av landkapsgeografien. 

## Liv og virke
### Bakgrunn
Siegfried Passarge var sønn av forfatteren Ludwig Passarge, kjent for sine reiseskildringer. Han studerte geografi i Berlin og Jena. Han tok også medisinsk utdannelse, og virket som lege under sin militærtjeneste.

### Vitenskapelig karriere
Han foretok omfattende reiser 1893–1894 i Kamerun, 1896–1899 i det sørlige Afrika, særlig i og rundt Ngami, 1901–1902 i Venezuela, 1906–1907 i Algerie og Sahara og i 1914 Egypt.

Under den første reisen var Passarge del av en ekspedisjon til Adamawa, i de nordlige deler for den daværende tyske koloni Kamerun. Under denne ekspedisjonen ble koloniens nordgrenser definert. Passarges geografiske og geologiske undersøkeser av sedimentbekkenet i Benueområdet dannet skole.  

Under oppholdet i Sør-Afrika virket Passarge som geolog og landmåler for *British West Charterland Company*, og han utførte samtidig grundige etnografiske studier av khoisan- og bantubefolningen. 

Reisen i Venezuela tok ham til floden Orinoco. 

Passarge var assisterende professor i geografi i Berlin 1904–1905, og 1905 ble han progfessor i geografi i Breslau. Han ble så professor i geografi ved Kolonialinstittutet, det senere universitetet i Hamburg, i 1908.  Hans styrke lå i å utlede landskapets former fra dets indre strukturer, hvorved han stilte seg i motsetning til den geomorfologiske skole som utgikk fra William Morris Davis.

**«Rasegeografi» og antisemittisme**: Passarges teorier om rasegeografi (fremstilt i 1920-årene i *Das Judentum als landschaftskundlich-ethnologisches Problem*) ble populære i nazistiske kretser etter 1933. Før den tid hadde rasesynspunktene heller til en viss grad svekket hans faglige anseelse. Ved sin antisemittiske ytringer ble han i 1929 beskyldt for å bedrive «Judenfresser-Propaganda».

Han meldte seg inn i NSDAP i 1933.

## Bibliografi i utvalg
* *Die Kalahari* (1904)
* *Die Buschmänner der Kalahari* (1907)
* *Südafrika* (1908)
* *Physiologische Morphologie* (1912)
* *Die Grundlagen der Landschaftskunde* (tre bind, 1919-20)
* *Vergleichende Landschaftskunde* (fire hefter, 1921-24)
* *Erdkundliches Wanderbuch: die Landschaft* (1921)
* *Landschaft und Kulturentwicklung* (1922)
* *Die Landschaftsgürtel der Erde* (1923)
* *Das Buch vom Kahal* (to bind, 1928) 
* *Das Judentum als landschaftskundlich-ethnologisches Problem* (1929) 
* *Geographische Völkerkunde* (1951)

## Referanser


## Litteratur
*
Gorilla Glass

**Gorilla Glass** er en type herdet glass utviklet og produsert av Corning. Gorilla Glass er et registrert varemerke og markedsføres som ripesikkert, med en verdi i Vickers hardhetstest på 622 til 702. Det produseres i USA, Syd-Korea og Taiwan.

Det alkaliske aluminiumsilikatglasset brukes hovedsakelig som dekkglass på berøringsskjermer i bærbare enheter slik som mobiltelefoner og håndholdte datamaskiner.

## Eksterne lenker
*
Half Moon Street

***Half Moon Street*** er en britisk-amerikansk erotisk thriller fra 1986. Filmen ble regissert av Bob Swaim, og har Sigourney Weaver, Michael Caine og Patrick Kavanagh i hovedrollene. Filmen var basert på romanen *[[Doctor Slaughter]]* av Paul Theroux fra 1984.

*Half Moon Street* er den første spillefilmen til RKO Pictures på nesten et kvart århundre. Den forrige var *[[Jet Pilot]]* utgitt i 1957.

## Handling
Dr. Lauren Slaughter er en amerikansk kvinne med betydelig intellekt, en ekspert på Kina, som nå er bosatt i London, og arbeder for en tankesmie. Mer og mer misfornøyd med sine overordnede som tar all æren for hennes arbeid, og misfornøyd med hennes lave lønn, begynner Dr. Slaughter i sin leilighet ved Half Moon Street som en betalt eskorte-pike for ensomme rike menn.

En slik rik mann, som først identifiserer seg under et falskt navn, viser seg snart å være Lord Bulbeck - medlem av det britiske overhuset House of Lords i parlamentet, med en nøkkelrolle i britisk forsvar. De to inngår et forhold som går utover sex, og de nyter hverandres samtaler og intelligens. Imidlertid, i løpet av en vanskelig fredsforhandling i Midtøsten, kommer en gruppe etterforskere som skal gjennomføre en bakgrunnssjekk av Lord Bulbeck over hans forhold til denne kostbare eskorte-piken - som de mistenker kan ha noen skjulte motiver.

## Medvirkende

* Sigourney Weaver som Dr. Lauren Slaughter
* Michael Caine som Lord Sam Bulbeck
* Patrick Kavanagh som General Sir George Newhouse
* Faith Kent som Lady Newhouse
* Ram John Holder som Lindsay Walker
* Keith Buckley som Hugo Van Arkady
* Ann Hanson som Mrs. Van Arkady
* Patrick Newman som Julian Shuttle
* Niall O'Brien som Captain Twilley
* Nadim Sawalha som Karim Hatami
* Vincent Lindon som Sonny
* Muriel Villiers som Madame Cybele
* Michael Elwyn som Tom Haldane
* Ninka Scott som Mrs. Haldane
* Jasper Jacob som Rex Lanham

## Eksterne lenker
*
MS «Sognekongen» (1988)

**MS «Sognekongen»** er et passasjerskip av katamarantypen, bygget i 1988 for Fylkesbaatane i Sogn og Fjordane. Skipet gikk i lokalrute for rederiet frem til 2003. I 2015 er skipet observert i rute i Buenos Aires i Argentina.

Skipet er et søsterskip til MS «Fjordprins».

## Teknisk informasjon
*Byggeår: 1988
*Bygget av: Fjellstrand A/S, Omastrand (byggenummer 1580)
*Brutto RT: 409
*Netto RT: 128
*Lengde: 38,82 meter
*Bredde: 9,42 meter
*Motor: 2x 16cyl. 4T DM (MTU, Friedrichshafen), 5550 bHK

## Historie
*1988:	Jan.: Levert som **«Sognekongen»** for Fylkesbaatane i Sogn og Fjordane, Florø
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2003:	Jan.: Overført til reg. i Valparaiso, Chile
*2005:	Mars: Eier omdøpt Fjord 1 Fylkesbaatane, Florø/Valparaiso, Chile
*2005:	06.06.: Solgt til Naviera Sognekongen SA (Aysen Express SA), Valparaiso, Chile
*2006:	24.05.: Solgt til Lumary SA, Montevideo/Panama
*2006:	24.07.: Reg.havn endret til  Montevideo, Uruguay.
*2007:	20.08.: Solgt til Colonia Express SA, Buenos Aires/Montevideo, Urugugay. Omdøpt **«Colonia Express»**
*2011:	Fremdeles i fart.
*2015:  Observert i Argentina.

## Kilder
* 
* 

## Eksterne lenker
* 
*
Hash

**Hash** er en matrett av hakket/kuttet kjøtt, poteter og urter som er blandet sammen og deretter stekt, enten alene eller tilsatt andre ingredienser slik som løk. Ordet kommer fra det franske verbet *hacher* (å hakke).

Hash med corned beef ble særlig populært i noen land, som Storbritannia og Frankrike, under og etter annen verdenskrig, da rasjonering begrenset tilgangen til ferskt kjøtt.

I noen land er hash spesielt vanlig til frokost, både på restauranter og hjemme, ofte servert med egg og ristet brød, og i blant poteter (hash browns eller stekte poteter).

## Eksterne lenker
*
Eqva

**Eqva ASA**, tidligere **Havyard Group**, er et norsk skipsteknologiselskap med hovedkontor i Fosnavåg, som ble etablert 2. juni 1999 etter oppkjøpet av Løland Verft.

Selskapet ble notert på Oslo Børs i juli 2014.

## Havyard Ship Technology
**Havyard Ship Technology AS**, tidligere kjent som **Løland Verft AS**, **Kleven Løland AS** og **Kværner Kleven Leirvik AS**, er et skipsverft i Leirvik i Hyllestad kommune (Sogn og Fjordane). Selskapet ble etablert av Jonas Løland i 1928 under navnet *Løland Motorverkstad AS*. Verkstedet produserte i begynnelsen maskindeler til vannkraftindustrien, før de på 1930-tallet utvidet med fabrikkmaskiner og kabelbaner. Deres første skip var «Loftesnesferja», som ble bygget i 1938, og som trafikkerte Loftesnessundet i Sogndal med kabeltrekk.

Utover 1950-tallet bygde selskapet fiskebåter til flere redere, og leverte samtidig flere fiskefartøy til både Island og Færøyene. I 1956 ble Fylkesbaatane den største kunden til verkstedet, som mottok en rekke ferger fra Løland. Da grunnleggeren døde i 1960, skiftet selskapet navn fra Løland Motorverkstad til Løland Verft AS med sønnen Magnus Løland som daglig leder. I 1975, samme år som MF «Bjørgvin» ble levert som byggenummer 38, startet byggingen av et nytt skipsverft med overbygd tørrdokk på 130x20 meter og dypvannskai ved innløpet til Bøfjorden.

På grunn av økonomiske overskridelser med byggingen fikk selskapet økonomiske problemer, og ble følgelig slått konkurs i 1979. Daglig leder Magnus Løland tok deretter kontakt med Kleven Verft, og sammen med Kleven, Løland-familien og Fylkesbaatane stiftet de selskapet *Kleven Løland AS*, hvor Kleven eide 65% og Fylkesbaatane 25% av selskapet, mens resterende aksjer tilfalt Løland-familien. I 1986 overtok Kleven aksjene til Fylkesbaatane, og i 1990 gikk både Kleven-gruppen og Løland Verft inn i Kværner, og fikk navnet *Kværner Kleven Leirvik AS*. Da Kværner fikk økonomiske problemer i 1999 ble Leirvik, som et av flere verft, solgt ut av konsernet. Det tidligere Løland Verft ble i 2000 solgt til Per Sæviks Havyard Group i Fosnavåg, og i 2011 endret verftet navn til *Havyard Ship Technology AS*.

## Referanser


## Eksterne lenker
* 
* 
* «Hjørnesteinsverksemda Løland Verft» hos NRK Sogn og Fjordane
Ferjesambandet Kleppestø–Bergen

**Kleppestø–Bergen** var et ferjesamband mellom Kleppestø i Askøy kommune og Nøstekaien i Bergen kommune. Sambandet var del av riksvei 562, og ble lagt ned etter at Askøybroen ble åpnet 12. desember 1992.

Fergestrekningen ble kjennetegnet av rutelaget Askøy Bergens satsing på store og effektive ferger uten overbygg.

## Referanser
Smedvik mekaniske verksted

**Smedvik mekaniske verksted** er et skipsverft i Tjørvåg i Herøy kommune på Sunnmøre.

## Eksterne lenker
* Liste over noen skip som er bygget ved verftet
Ankerløkken Verft

**Ankerløkken Verft** var et verftselskap som ble etablert i Florø 1949. Fra 1971 hadde selskapet også et skipsverft i Førde.

Etter en konkurs 1985 ble verftene overtatt av Kleven Verft, og solgt videre til Kværner i 1991.

## Kilder
* Ankerløkken Verft på Store norske leksikon
Thaules Mekaniske Verksted

**Thaules Mekaniske Verksted, Avaldsnes** var et skipsverft på Avaldsnes ved Haugesund.

Ved Thaules Mekaniske Verksted, Avaldsnes ble det bygget 17 bygg. Det første bygget ble levert i august 1955 som MS «Rygrunn» til Karl Mæland, med flere, Haugesund. Det siste bygget ble levert i mars 1958 som MS «Nynes» til T. Horves Rederi, Oslo. Verftet gikk konkurs 1958 og konkursboet ble i 1962 tatt over av Karmsund Værft & Mek. Verksted A/S, Avaldsnes.

## Referanser
Basilius Förtsch

**Basilius Förtsch** (født på 1500-tallet i Rosla, Thüringen, død 1619 i Orlamünde) var en tysk forfatter, evangelisk-luthersk prest og salmedikter.

Han er blant annet representert med to salmer i *[[Norsk salmebok 2013]]* og to salmer i *[[Den svenska psalmboken 1986]]*.

## Bibliografi
* *En andeligh watukälla*, 1641. Tysk original *Geistliche Wasserquelle*, andaktsbok, 1609. Nyutgaver i Leipzig 1615 og i Nürnberg 1769. 
** *Fürstlicher Personen Symbola*
** *Heut triumphiret Gottes Sohn*
** *Ich weiß (mir) ein Blümlein*
** *O Christe Morgensterne*
* *En ny fuldstendigere Huuss oc KirckeBog, med Bönne oc Psalme-bog* til dansk av Hans Thomesen 1674.

## Referanser


## Eksterne lenker
* Oppføring på Hymnary.org
General Atomics

**General Atomics** er et amerikansk forsvarsindustriselskap med hovedkontor i San Diego. Selskapet er spesialisert innen kjernefysikk, og leverer tjenester og produkter til forsvarssektoren.

Selskapets forskning innen kjernefysisk fisjon og kjernefysisk fusjon har avledet andre teknologier, som har gitt selskapet anledning til å utvide virksomheten til nye områder.

## Eksterne lenker
*
Karl von Gerok

**Karl Friedrich von Gerok** (født 30. januar 1815 i Vaihingen i Württemberg, død 14. januar 1890 i Stuttgart) var en tysk prest og forfatter av religiøse dikt, også brukt som salmer. Han er representert i skandinaviske salmebøker, som *[[Den svenska psalmboken 1986]]* og *[[Norsk salmebok 2013]]*, der han har med en salme.

Allerede som skoleelev viste von Gerok poetiske anlegg, men han valgte som sin far å studere teologi. Han ble først hjelpeprest hos faren, senere prest i Stuttgart og tilsist overhoffpredikant, overkonsistorialråd og prelat. 

Som dikter var han en «geistlig lyriker», som førte et språk i høystemte rytmer med mange retoriske uttrykk. Av hans bøker er særlig *Palmblätter* kjent. Denne kom første gang ut i 1857 og ble trykket i bortimot 150 opplag. Han skrev også patriotiske dikt og prekensamlinger. I 1875 offentliggjorde han sine ungdomserindringer.

## Referanser


## Eksterne lenker
* 

## Kilder
*
Sparrmannia

***Sparrmannia*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (12–25 millimeter), brede, lyst brunlige oldenborrer. Hode og pronotum er tett kledt med lange, lyse hår. Dekkvingene er nakne og blanke.

## Levevis
Det ser ut til at slekten har et uvanlig levevis for oldenborrer ved at larvene lever av gjødsel. De holder til i ganger i jorden, men kommer ut for å samle avføring fra antiloper. De voksne er stort sett nattaktive og gnager på blader.

## Utbredelse
Slekten er utbredt i det sørlige Afrika, mot nord til Malawi.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Slekten *Sparrmannia* Laporte de Castelnau, 1840 
******** *[[Sparrmannia acicularis]]* Evans, 1989
******** *[[Sparrmannia alopex]]* (Fabricius, 1787)
******** *[[Sparrmannia angola]]* Evans, 1989
******** *[[Sparrmannia bechuana]]* Péringuey, 1904
******** *[[Sparrmannia boschimana]]* Péringuey, 1904
******** *[[Sparrmannia brunnipennis]]* (Laporte de Castelnau)
******** *[[Sparrmannia capicola]]* Péringuey, 1904
******** *[[Sparrmannia crinicollis]]* (Burmeister, 1855)
******** *[[Sparrmannia dekindti]]* Nonfried, 1906
******** *[[Sparrmannia discrepans]]* Péringuey, 1904
******** *[[Sparrmannia distincta]]* Péringuey, 1888
******** *[[Sparrmannia falcata]]* Evans, 1989
******** *[[Sparrmannia flava]]* Arrow, 1917
******** *[[Sparrmannia flavofasciata]]* (Burmeister, 1855)
******** *[[Sparrmannia fusciventris]]* (Boheman)
******** *[[Sparrmannia gonaqua]]* Péringuey, 1904
******** *[[Sparrmannia namaqua]]* Péringuey
******** *[[Sparrmannia namibia]]* Evans, 1989
******** *[[Sparrmannia obscura]]* Evans, 1989
******** *[[Sparrmannia peringueyi]]* Evans, 1989
******** *[[Sparrmannia prieska]]* Péringuey, 1904
******** *[[Sparrmannia pseudotransvaalica]]* Evans, 1989
******** *[[Sparrmannia similis]]* Arrow
******** *[[Sparrmannia transvaalica]]* Péringuey, 1904
******** *[[Sparrmannia tridactyla]]* Evans, 1989
******** *[[Sparrmannia ursina]]* Evans, 1989
******** *[[Sparrmannia vicina]]* Evans, 1989

## Kilder
* Evans, A.V. (1989) Revision of the genus *Sparrmannia* Laporte (Coleoptera: Scarabaeidae: Melolonthinae). Journal of the entomological Society of South Africa 52: 11-44. http://bionames.org/references/ec4ac02802ae4d1310e0332e4c134775
* Liste over artene
* hannetons.fr - beskrivelse av slekten (på fransk)
* Fauna Europaea, utbredelsesdatabase over europeiske dyr 

## Eksterne lenker
*
Agnar Nordback

**Agnar Nordback** (født 10. januar 1904 i Nordli i Nord-Trøndelag, død 25. januar 1984 i Stjørdal i Nord-Trøndelag) var en norsk lærer, gårdbruker og politiker (NS).

Han var sønn av Johannes Nordback fra Nordli og Mina Olafsdatter fra Bohuslän. Han vokste opp på Heggvollen i Nordli, der faren var både husmann, poståpner, jeger, fangstmann og grenselos.

Nordback hadde middelskoleeksamen fra 1927, studentereksamen som privatist fra 1929, forberedende prøver i filosofi, fonetikk og filologi, tegnekurs, eksamen fra Levanger offentlige lærerskole fra 1925 samt studieopphold i Tyskland, Sveits og Italia fra 1931 og i England fra 1937. Han var lærer i Ogndal 1925–1929 og i Stjørdal 1929–1942. I 1937 giftet han seg med Dagny Henning fra Stjørdal og overtok svigerfarens gård, Nedre Sandfærhus. Gården er senere revet for å gi plass til Værnes lufthavn.

Nordback var tillitsvalgt i lærernes organisasjoner. Han meldte seg inn i NS i september 1940, og var lagfører i Stjørdal NS frem til frigjøringen i 1945. Han var oppnevnt av okkupasjonsmyndighetene som ordfører i Stjørdal herred fra september 1941 til han ble oppnevnt til skoledirektør for Trøndelagsfylkene, med kontor på Hell, den 1. mai 1942. Brødrene hans, Birger og Osvald Nordback, var oppnevnt som ordførere for NS i Nordli og Lånke herreder.

Nordback ble under landssvikoppgjøret i 1947 dømt til tvangsarbeid i 4,5 år og inndragning av 15 000 kr.

## Referanser
Baby Mama

***Baby Mama*** er en amerikansk filmkomedie fra Universal Pictures utgitt i 2008. Filmen er regissert av Michael McCullers, og har Tina Fey, Amy Poehler, Sigourney Weaver, Greg Kinnear, Romany Malco,  Dax Shepard og Steve Martin i de øvrige rollene. Filmen handler om en fremgangsrik forretningskvinne som i en alder av 37 år får vite at hun ikke kan bli gravid. Hun bestemmer seg for å finne en surrogatmor, men skjønner snart at dette kan bli en selsom opplevelse.

## Sammendrag
Kate Holbrook er en suksessrik forretningskvinne som alltid har satt karrieren foran sitt personlige liv. I slutten av tretti-årene bestemmer hun seg for å få sitt eget barn, men oppdager at hun har liten mulighet for å bli gravid. Hun blir også nektet muligheten til å adoptere. Kate ansetter derfor en umoden kvinne ved navn Angie Ostrowski (spilt av Amy Poehler) for å bli surrogat-mor. Når Angie blir gravid, begynner Kate å forberede seg til morsrollen frem til surrogatkvinnen hennes dukker opp utenfor døra hennes uten noen steder å bo. Deres motstridende personligheter setter planene deres i fare, og Kate innser at det er vanskeligere enn hun trodde å balansere både morsrollen og sin karriere. Hun begynner også et forhold med eier av en lokal kafé , Rob Ackerman (spilt av Greg Kinnear).

Det Kate ikke vet er at befruktningsprosedyren til Angie ikke lyktes. Men hun later som hun fremdeles er gravid, i håp om å til slutt få betalingen fra Kate. Etter hvert begynner hun å angre på at hun lyver om å ikke være gravid, men hun lar være å tilstå. Når hun tar en ultralyd, oppdager hun at hun virkelig er gravid. Hun innser at babyen er hennes egen, sammen med ektemannen Carl (spilt av Dax Shepard) som hun nå er separert fra. Under Kates babyshower blir Angie tvunget til å tilstå. Når Kate forklarer at graviditetstesten ble tatt to uker etter inngrepet, og at babyen fremdeles kan tilhøre Kate, blir de to kvinnene uvenner og begynner å krangle.

Et rettsmøte bestemmer at babyen tilhører Angie, og hun ber Kate om unnskyldning. Angie begynner deretter å føde, og Kate skynder henne til et sykehus. En lege informerer Kate om at hun er to måneder gravid, resultat av forholdet hennes til sin nye kjæreste. Etter å ha mottatt nyheten besøker hun Angie, som har født en datter, Stef, oppkalt etter Gwen Stefani. Kate tilgir Angie, og de blir bestevenner. Angie og Kate begynner å oppdra barna sine sammen, og ett år senere feirer de sammen ved Stefs første bursdagsfest. Det avsløres at Kate og Rob er foreldre til en babydatter og er forlovet. Den siste scenen viser Angie og Kate som sitter foran en tv sammen med barna sine og ser på Tom og Jerry-tegnefilmer.

## Medvirkende
* Tina Fey som Kate Holbrook
* Amy Poehler som Angela «Angie» Ostrowiski
* Greg Kinnear som Rob Ackerman
* Romany Malco som Oscar Priyan
* Dax Shepard som Carl Loomis
* Maura Tierney som Caroline Holbrook
* Steve Martin som Barry
* Sigourney Weaver som Chaffee Bicknell
* Holland Taylor som Rose Holbrook

## Referanser


## Eksterne lenker
* 
*
Grønnor

**Grønnor** (*Alnus alnobetula*) er en løvfellende busk i bjørkefamilien.

Den er som regel en opprett, rikt forgreinet busk på 2–5&nbsp;m eller lavere, men kan en sjelden gang bli et lite tre på opptil 10&nbsp;m. Bladene er elliptiske eller ovale, dobbelt sagtannede og med hårete nerver på undersiden. Grønnor blomstrer i motsetning til andre orearter etter løvsprett. Hannraklene er 5–12&nbsp;cm lange. Hunnraklene sitter i knipper på 5–8 og er rødgrønne, men blir grønne om sommeren før de til slutt blir lyst rødbrune.

Grønnor vokser på fuktige steder i fjellet og langt mot nord. Den spretter raskt på nytt om greinene knekkes av snøras og er vanlig i rasmarker. Arten er nesten sirkumpolart utbredt i kjølige strøk på den nordlige halvkule, men det er et gap i utbredelsen mellom Grønland og den nordøstlige delen av europeiske Russland. Arten mangler i nordvestlige Europa selv om klimaet burde være riktig i Pyreneene, Massif Central, Jurafjellene, Vogesene, De britiske øyer og Norden.

## Underarter
Grønnor er svært variabel med ulike former som til dels vokser på samme sted. Noen botanikere mener at det vitenskapelige navnet *Alnus viridis* kun skal brukes om de to europeiske formene, og at de andre skal kalles *Alnus crispa*. En mulig inndeling i underarter er vist nedenfor.

* *Alnus alnobetula* subsp. *alnobetula* – Alpene, Schwarzwald, Karpatene, De dinariske Alper
* *Alnus alnobetula* subsp. *suaveolens* – Korsika
* *Alnus alnobetula* subsp. *fruticosa* – nordlige Russland fra den sørlige delen av Kaninhalvøya til Beringstredet, Alaska, nordvestlige Canada
* *Alnus alnobetula* subsp. *maximowiczii* – Japan, Korea og Russlands fjerne østen, blir ofte regnet som en egen art
* *Alnus alnobetula* subsp. *crispa* — Canada, Appalachene i østlige USA, Grønland
* *Alnus alnobetula* subsp. *sinuata* – lengst øst i Russland, vestlige Nord-Amerika sørover til California og Wyoming

## Galleri

Alnus viridis B1-1.jpg|Vekstform i Karpatene
Elri 1.jpg|Hunnrakler
Elri 2.jpg|Hannrakler
Alnus viridis 3 (5097496545).jpg|Blad
Gasterntal Wald.JPG|Grønnorkratt i Alpene


## Referanser




## Eksterne lenker
*
Inger Anna Johansdatter Gaup Gustad

**Anna Johansdatter Gaup Gustad** (født 1957) er en norsk salmedikter. Hun har bidratt med salmen «Várrečohkain várdán» i *[[Norsk salmebok 2013]]*.

Gustad har også flere utgivelser bak seg.

## Referanser
Heidi Strand Harboe

**Heidi Strand Harboe** (født 23. mai 1961) er en norsk dikter og salmedikter. Hun er representert med to egne salmer og to oversettelser i *[[Norsk salmebok 2013]]*.

Harboe jobber som lærer. Hun har skrevet en rekke salmer, dikt og fortellinger og flere barnemusikaler. Blant annet skrev hun en musikal til Sandnes' byjubileum og en jubileumssang til tiårsjubileumet for en park i hennes egen hjemby, Bryne.

I 2012 fikk hun Time kommunes kulturpris.  Samme år gav hun også ut diktsamlingen *Fotnoter i sanden*.

## Referanser
Sverre Hatle

**Sverre Hatle** (født 1942) er en norsk vise- og salmedikter. Han har gitt ut diktsamlingen *Å vera her* sammen med konen sin og er representert med en salme i *[[Norsk salmebok 2013]]*.

Hatle har også vært i redaksjonen for ordboken *Ord te gagns. Ord og uttrykk frå Surnadal*, en dialektordbok for Surnadal.

I 2012 fikk han Kleivaprisen for sitt kulturarbeid.

## Referanser


## Eksterne lenker
* Oppslag på Nye salmer
Adamawaplatået

**Adamawaplatået** (fransk: **Adamaoua**) en fjellplatåregion i vestlig-sentrale Afrika, som strekker seg fra sørøstre Nigeria gjennom det nordlige sentrale  Kamerun (Adamaoua- og Nord-provinsene) til Den sentralafrikanske republikk. Platået er oppkalt etter den muslimske fulanilederen Modibo Adama. Den del av platået som ligger innen Nigeria er bedre kjent som Gotelfjellene.

Platået har kildene til en rekke elver, hvorav Benue er den største.

Her er det rike bauksittforekomster.

Platåets gjennomsnittshøyde over havet er på  meter, men deler når opp til  meters. Vegetasjonen er for det meste savanne, og området er tynt befolket. Kvegdrift er hovednæring.

## Referanser
№ 5 Group RAF

**№ 5 Group RAF** var en bombegruppe i Royal Air Force under andre verdenskrig.
Gruppen ble etablert 1. september 1937 med hovedkvarter i RAF Mildenhall. Oktober samme år flyttet hovedkvarteret til St. Vincents hall i Grantham, før det ble flyttet til Morton Hall ved RAF Swinderby i Lincolnshire i november 1943. Under andre verdenskrig var gruppen hovedsakelig basert i Sør-Lincolnshire.

I mai 1943 angrep gruppens 617 skvadron to av Ruhrdammene under operasjon Chastise. I de senere delene av krigen (februar 1943–1945) ble gruppen ledet av Air vice-marshal Ralph Cochrane, kjent fra samme operasjon.

Gruppen var kjent for sin høye treffsikkerhet, og var blant annet delaktig i senkningen av det tyske slagskipet «Tirpitz» i november 1944, og ødeleggelsen av den strategisk viktige Bielefeldviadukten i mars 1945. Gruppen ble oppløst den 15. desember 1945. Gruppen var blant annet pionerer i bruk av forskjellige bomber, som Grand Slam-bomben, og sprettbomben.

## Kjente bombetokt
* «''Dambuster''»-angrepet
* Bombingen av Dresden 13. februar 1945
* Angrepet på oljeraffineriet i Tønsberg 
* Bombingen av Kjeller flyplass i 1944
* Det andre angrepet på Victoria terrasse 31. desember 1944

## Kommandører
;1918 til 1919
*1. april 1918 – Oberstløytnant Frederick Halahan
*Mai 1918 – Brigadegeneral Charles Laverock Lambe

;1937 til 1945
*17. august 1937 – *[[Air commodore]]* William Bertram Callaway
*11. september 1939 – *[[Air vice-marshal]]* Arthur Travers Harris
*22. november 1940 – *Air Vice-Marshal* Norman Bottomley
*12. mai 1941 – *Air Vice-Marshal* John Slessor
*25. april 1942 – *Air Vice-Marshal* Alec Coryton
*28. februar 1943 – *Air Vice-Marshal* Ralph Cochrane
*16. januar 1945 – *Air Vice-Marshal* Hugh Constantine

## Referanser


## Litteratur
* Moyes, Philip J.R. *Bomber Squadrons of the RAF and Their AIrcraft*. London: Macdonald and Jane's (Publishers) Ltd., 1964 (new edition 1976). ISBN 0-354-01027-1.
* Otter, Patrick. *Lincolnshire Airfields in the Second World War*. Hushion House. 1996. ISBN 1853064246.
* Ward, Chris. *5 Group Bomber Command: An Operational Record*. London: Pen & Sword Aviation, 2007. ISBN 1-84415-579-X.

## Eksterne lenker
* RAF History. 
* Air of Authority – A History of RAF Organisation – Group No's 1 – 9
Trond Hellemo

**Trond Asbjørn Hellemo** (født 1940) er en norsk lærer, forfatter og salmedikter, bosatt i Senjahopen. 

Han er representert med en salme i *[[Norsk salmebok 2013]]*. Kirkemusikkverket *Alfa og Omega*, med tekster av Hellemo og musikk av Ulf Krupka ble urframført under Nordlysfestivalen i Tromsø i 2008.

I 2004 fikk han Blixprisen for diktningen sin for barn og unge, og for salmer og tekster til bruk i kirkelig sammenheng. Han fikk Berg kommunes kulturpris i 1991. 

## Utgivelser
* 2019 – *Den tredje kråkeboka : om overbærenheit og godt nabboskap* ISBN 9788299656764
* 2013 – *Den andre kråkeboka : om elgegutten og det store slektstreffet* ISBN 9788299656757
* 2009 &ndash; *Kråkeboka : om han kråkefar Krak og andre kjenninga* ISBN 9788299656740
* 2006 &ndash; *No ror ei natt seg fra land : salmer og sanger* &ndash; musikktrykk med musikk ved Ivar Jarle Eliassen. ISBN 9788299656733
* 2004 &ndash; *Jubileumsmesse : Se, eg har sett framfor deg ei åpen dør : til 200-årsjubileet for opprettelsen av Hålogaland bispedømme* &ndash; musikktrykk med musikk ved Bjørn Andor Drage
* 2002 &ndash; *Fortellinger fra Jesu liv : drama og musikk : 4 konfirmantopplegg* &ndash; musikktrykk
* 2001 &ndash; *Utanfor allfarveg*. Eget forlag. ISBN 8299656702

## Referanser
Tyler Posey

**Tyler Garcia Posey** (født 1991) er en amerikansk skuespiller og musiker. Tyler er blant annet kjent for rollen som «Scott McCall» i TV-serien *[[Teen Wolf (TV-serie)|Teen Wolf]]*.

## Liv og karriere
Tyler Posey er sønn av Cyndi Garcia og skuespilleren John Posey og ble født i Santa Monica i California, men vokste opp i Santa Clarita i samme delstat. Posey prøvespilte for rollen som «Jacob Black» i *[[Twilight-serien|Twilight]]*-filmene, men forsto at han ikke fikk rollen da han fikk høre at hans venn Taylor Lautner allerede hadde begynt innspillingen til *Twilight*.

Posey fikk sitt store gjennombrudd i 2011 med hovedrollen «Scott McCall» i TV-serien *[[Teen Wolf (TV-serie)|Teen Wolf]]* på MTV, som er en serie løselig basert på filmen med samme navn fra 1985.

## Filmografi

### Film

### TV

## Eksterne lenker
* 
* 
*
5080

**5080** er et satirisk kollegium som står bak 5080.no og 5080 Nyhetskanalen, og har blitt nevnt som Norges svar på The Onion. Navnet «5080» kommer fra det gamle postnummeret til Eidsvåg i Bergen, hvor flere av kollegene vokste opp. Nettsiden 5080.no har blitt drevet siden september 2008, og ble i oktober 2010 tildelt  kr av Fritt Ord. September 2014 lanserte NRK 5080 Nyhetskanalen som hovedprogram i den nye satiresatsningen Satiriks.

«Mediehuset med godt omdømme» har hatt en lang rekke tekstforfattere, skuespillere og komikere som har bidratt, blant andre:
* Markus Gaupås Johansen (Programleder)
* Sturle Vik Pedersen (Reporter)
* Frank Øvrebotn (Ekspert)
* Trine Lise Gamslett (Programleder)
* Lasse Lindtner
* Torgny Falch  
* Veslemøy Mørkrid
* Mona Grenne
* Assad Siddique
* Egil Birkeland
* Eirik Bergersen
* Sverre Horge

## Se også
* Hallo i uken

## Referanser


## Eksterne lenker
* 5080 Nyhetskanalen på NRK Satiriks
* Mediehuset 5080 sin offisielle Facebook-side
* Mediehuset 5080 sin offisielle YouTube-kanal
* Mediehuset 5080 sin offisielle Twitter-konto (@5080)
Maren Johannesen

**Maren Johannesen** (født 27. januar 1972) er en norsk tidligere toppsvømmer som konkurrerte for Bergens SC og Hansasvømmerne. Hun vant i alt 32 NM-gull i butterfly, fri og medley.

## NM-medaljer

## Referanser
United States Interests Section in Havana

**United States Interests Section of the Embassy of Switzerland in Havana, Cuba** (**USINT Havana**) var en seksjon ved Sveits' ambassade i Havanna som representerte USAs interesser på Cuba. Seksjonen var bemannet av ansatte i USAs utenrikstjeneste, og fungerte med unntak for protokollspørsmål nærmest fullstendig uavhengig av den sveitsiske ambassaden den var en del av.

Seksjonen ble lagt ned i 2015 i forbindelse med at USAs ambassade i Havanna ble etablert.

## Eksterne lenker
*
Hurdalselva

**Hurdalselva**, starter der Høverelva løper sammen med Steinsjøelva nær Hurdal skisenter. Ved Hurdal Verk er elva regulert med en knapt 5 meter høy dam. Ellers renner elva i rolige småstryk nedover til Hurdalselvdeltaet naturreservat. Som alle tilførselselver til Hurdalssjøen ble også Hurdalselva vernet i Verneplan III for vassdrag, 1986.

I øvre del av elva finnes ørret sammen med ørekyt og steinsmett. I nedre del finnes i tillegg abbor, lake og gjedde. Elva er det viktigste gyte- og oppvekstområdet for storørretstammen i Hurdalsjøen.

Vannområdet Hurdalsvassdraget er et regionalt samarbeidsorgan som støtter implementeringen av EUs vanndirektiv og er pådriver for at målene i vannforskriften nås. Vannet skal forvaltes der det renner, uavhengig av administrative grenser. Innsjøer og elver skal sikres god økologisk og kjemisk tilstand.

## Se også
* Liste over elver i Akershus

## Referanser
Hash (andre betydninger)

**Hash** kan vise til: 
* Hash, matrett
* Nummertegn
* Emneknagg
* Hashtabell
* Resultatet fra en hashfunksjon
* Hasj
Arbejdernes Oplysningsforbund

**AOF Danmark** eller **Arbejdernes Oplysningsforbund** er et dansk studie- og opplysningsforbund, grunnlagt i 1924. Det er en landsdekkende sammenslutning af 130 kveldsskoler, daghøyskoler og språksentre. 

Danske AOF er dannet af Landsorganisationen i Danmark, Socialdemokraterne, Det kooperative Fællesforbund og den danske arbeiderbevegelsens ungdomsorganisasjoner.

## Referanser


## Eksterne lenker
*
Undersbo skole

**Undersbo skole** var en folkeskole i daværende Hedrum kommune (nå Larvik). Den ble opprettet 1866 som skole ved Lågen Dampsag. Den ble overtatt av kommunen i 1900 og nedlagt i 1939. Det ble bygget ny skolebygning i 1914 og den gamle ble revet ca. 1960.

## Referanser
Achloa

***Achloa*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (10–14 millimeter), brede og kraftige, gulbrune oldenborrer. Forkroppen er tett kledt med lange, lyse hår. Antennene er ni-leddete med en tre-leddet klubbe. "Snuten" er rundet fremskutt, med en tett tverr-rad av stive børster litt bak forkanten. Bare hannene har blitt beskrevet.

## Utbredelse
Slekten er kjent fra Sør-Afrika og Zimbabwe.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Slekten *Achloa* Erichson, 1840 
******** *[[Achloa blandula]]* Péringuey, 1904
******** *[[Achloa caffra]]* Erichson, 1840
******** *[[Achloa delicatula]]* Péringuey, 1904
******** *[[Achloa echinaticeps]]* Péringuey, 1904
******** *[[Achloa helvola]]* Erichson, 1840
******** *[[Achloa payoni]]* Lacroix, 1997
******** *[[Achloa vulpecula]]* (Blanchard, 1851) - ofte regnet som et synonym for *A. helvola*

## Kilder
* Liste over artene
* hannetons.fr - beskrivelse av slekten (på fransk)

## Eksterne lenker
*
Loretta Lynch

**Loretta Elizabeth Lynch** (født 21. mai 1959 i Greensboro) er en amerikansk jurist og politiker. Hun var USAs justisminister fra 27. april 2015 til 20. januar 2017.

Lynch ble født i Nord-Carolina og studerte ved Harvard Law School. Hun var føderal statsadvokat for New Yorks østre distrikt, som omfatter fylkene Kings, Queens, Richmond, Nassau og Suffolk, fra 1999 til 2001 og igjen fra 2010 til 2015.

Lynch ble nominert av USAs president Barack Obama den 8. november 2014 til å bli USAs justisminister som etterfølger til Eric Holder. Hun ble tatt i ed som justisminister 27. april 2015.

## Referanser
Ludwig Passarge

**Ludwig Passarge**, også *Louis Passarge* (født 6. august 1825 i Wolittnick i Landkreis Heiligenbeil/Ostpreussen i Tyskland, død 19. august 1912 i Lindenfels i Hessen) var en tysk reiseforfatter, oversetter, publisist og dommer.

## Liv og virke
Han var sønn av en godseier, gikk på Collegium Fridericianum og studerte fra 1844 rettsvitenskap ved universitetene i Königsberg og Heidelberg. I 1856 ble han utnevnt til fylkesdommer i Heiligenbeil. I 1877 ble Passarge dommer i Insterburg og i 1879 i Königsberg. I 1887 gikk han i pensjon.

Fra ungdomsårene foretok Passarge reiser gjennom hele Europa, og fastholdt sine inntrykk i bøker og artikler. Han stod i tett kontakt med forfatteren Ernst Wichert.Ved siden av sine hjemtrakter i Øst-Preussen og det tilgrensende Baltikum reiste Passarge også på Balkan og Den iberiske halvøy og bidro med vesentlig material til Baedeker i reisebokseriens første utgaver i 1897 om disse områdene. Under sine opphold i Skandinavia ble han kjent med Henrik Ibsens og Bjørnstjerne Bjørnsons verker. Han ble oversetter og utgiver for flere av dem for det tyske språkområde. I 1879 er han registrert som medlem av Den norske turistforening.

Passarge fortsatte sine reiser også inn i høy alder og døde under en reise i skogen Odenwald.

Han var far til geografen Siegfried Passarge.

## Verker i utvalg
* *Die Kurische Nehrung*
* *Aus dem Weichseldelta*
* *Die Marienburg*
* *Strandbriefe*
* *Aus den Baltischen Landen*
* *Ein ostpreußisches Jugendleben*
* *Drei Sommer in Norwegen*

## Referanser


## Eksterne lenker

*
Vedat Dalokay

**Vedat Ali Dalokay** (født 10. november 1927 i Elazığ, død 21. mars 1991 i Kırıkkale) var en prisbelønnet tyrkisk arkitekt og tidligere borgermester i Ankara.

Han studerte arkitektur ved det tekniske universitet i Ankara og senere ved Sorbonne i Paris. I tillegg til flere nasjonale prosjekter, er han internasjonalt kjent for sine mest berømte verk; Faisal-moskeen i Islamabad og Den islamske utviklingsbank i Riyadh.

Han omkom ved en bilulykke i 1991, 64 år gammel, hvor også hans hustru og 17 år gamle sønn omkom

## Referanser


## Eksterne lenker
* «Vedat Dalokay» hos Deutsche Nationalbibliothek
Juan Rodríguez Cabrillo

**Juan Rodríguez Cabrillo** (portugisisk João Rodrigues Cabrilho; ukjent fødselsdato, død 3. januar 1543) var en portugisisk oppdager kjent for sin utforsking av den nordamerikanske vestkysten på vegne av det spanske imperiet. Cabrillo var den første europeeren som kartla kystlinjen til det som i dag er delstaten California.

## Referanser


## Eksterne lenker
*
Sebastián Vizcaíno

**Sebastián Vizcaíno** (født ca. 1548 i Extremadura i Spania, død 1623 i Mexico by) var en spansk soldat, entreprenør, oppdager og diplomat. Hans mange roller førte ham til Ny-Spania, Filippinene, Californiahalvøya, California og Japan.
William B. Ide

**William Brown Ide** (1796–1852) var en amerikansk pionér som ledet den kortvarige Californiarepublikken i 1846.

## Referanser
Kaos i Eventyrland

***Kaos i Eventyrland*** (originaltittel ***Happily N'Ever After***) er en amerikansk fantasy- og animasjonsfilm fra 2007. Filmen er regissert av Paul J. Bolger, produsert av John H. Williams og er basert på de ulike eventyrene til brødrene Grimm og Hans Christian Andersen. *Kaos i Eventyrland* er produsert av Vanguard Animation og utgitt av Lions Gate Films. Den blir ofte kalt en satirisk gjenfortelling av eventyret om Askepott.

De engelske stemmene i filmen har blant andre Sarah Michelle Gellar, Freddie Prinze jr., Andy Dick, Wallace Shawn, Patrick Warburton, George Carlin og Sigourney Weaver. Filmen viste seg å bli Carlins siste spillefilm før han døde i 2008. Halvard Djupvik, Gaute Boris Skjegstad, Nils Ole Oftebro, Lisa Tønne, Marianne Krogness har noen av de norske stemmene. Til tross for at filmen fikk unisont dårlig kritikk, ble det laget en oppfølger som kom rett på video i 2009, *[[Kaos i Eventyrland 2]]*.

## Handlingsreferat
Historien begynner med ideen om at en trollmann holder øye med alle eventyrene, og opprettholder balansen mellom godt og ondt i Eventyrland. Ved hjelp av assistentene hans, Munk og Mambo, undersøker trollmannen for å forsikre seg om at alle eventyrene under hans omsorg er "på rett spor" for å få deres tradisjonelle lykkelige avslutninger. Men en dag reiser Trollmannen til Skottland for en lenge etterlengtet ferie. Han etterlater kontrollen over eventyrene, i hendene på Munk og Mambo.

Ella er en jente som er bedre kjent som Askepott. Hun lever som fattig tjener for hennes slemme ste-familie. Ellas beste venn Rick arbeider ved det kongelige palasset. Ella ser på Rick bare som en god venn. Men Rick elsker Ella i hemmelighet, selv om han er alt for stolt til å innrømme det. Ellas onde stemor får tilgang til Trollmannen som kontrollerer eventyrene. Hun klarer å tippe vekten mellom godt og ondt, noe som får en rekke eventyr til å gå galt og få ulykkelige avslutninger. Blant annet i Jack og bønnestengelen blir Jack tråkket på av en kjempe, og Rødhette blir drept av en ulv.

Ste-moren innkaller deretter en hær av troll, hekser, tre slemme ulver og Rumpelstiltskin til slottet hennes. Ella finner ut av alt dette, og hun stikker til en skog hvor hun møter Trollmannens assistenter Munk og Mambo. Sammen møter de syv dvergene fra eventyret om Snøhvit. Men Ella blir snart tatt til fange av en av de onde ste-søstrene hennes. Rick, Munk og Mambo følger etter dem, og forsøker å hjelpe Ella slik at de kan fikse alle eventyrene før Trollmannen kommer tilbake fra ferie.

## Medvirkende
* Sarah Michelle Gellar som Ella/Askepott (Lisa Tønne har norsk stemme)
* Freddie Prinze jr. som Rick
* Sigourney Weaver som Frieda (Marianne Krogness har norsk stemme)
* Patrick Warburton som prinsen (Halvard Djupvik har norsk stemme)
* George Carlin som trollmannen
* Andy Dick som Mambo
* Lisa Kaplan som Fatina
* Wallace Shawn som Munk
* Michael McShane som Tremotino

## Referanser


## Eksterne lenker
* 
*